
      Nr. 10487 din data de 29.09.2026


ANUNȚ DE CONCURS
privind organizarea concursului de încadrare a postului vacant de execuție, de Administrator patrimoniu

UAT Comuna Curtești, județul Botoșani, cu sediul în Sat Curtești, Comuna Curtești, strada Principală nr. 108 organizează concurs de recrutare pentru ocuparea, pe perioadă nedeterminată, a unui post contractual, de execuție, vacant din cadrul Compartimentului Administrare Patrimoniu, debutant, nivelul studiilor: medii.
Concursul se organizează în conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.:
Denumirea postului: Administrator patrimoniu, debutant
· Nivelul studiilor: Studii medii (M);
· Compartimentul: Compartimentul Administrare patrimoniu;
· Număr posturi scoase la concurs: 1 (unu) post vacant;
· Durata timpului de lucru:   8 ore/zi, 40 de ore/săptămână.
· Perioada: nedeterminată

I. Condiții generale de participare (conform art. 15 din HG nr. 1336/2022):
Poate participa la concurs persoana care îndeplinește următoarele condiții:
· Are cetățenia română sau cetățenia unui alt stat membru al UE;
· Cunoaște limba română, scris și vorbit;
· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
· Are o stare de sănătate corespunzătoare postului, atestată pe baza adeverinței medicale eliberate de medicul de familie sau de unitățile sanitare abilitate;
· Îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
· nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
·  nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

II. Condiții specifice de participare:
1. Studii de bază: Studii medii liceale absolvite cu diplomă de bacalaureat.
2. Vechime în specialitatea studiilor: fără
3. Abilități/Alte cerințe: Posesor permis categoria B, cu experiență de minim 5 ani

III. Dosarul de concurs cuprinde în mod obligatoriu:
· Formular de înscriere la concurs, conform modelului prevăzut la anexa nr. 2 la HG nr. 1336/2022;
· Copia actului de identitate sau orice alt document care atestă identitatea, potrivit legii, aflate în termen de valabilitate;
· Copia certificatului de căsătorie sau a altui document prin care s-a realizat schimbarea de nume, după caz;
· Copiile documentelor care atestă nivelul studiilor (Diploma de bacalaureat), precum și copiile documentelor care atestă îndeplinirea condițiilor specifice ale postului;
· Copia permisului de conducere categoria B;
· Copia carnetului de muncă, a adeverinței eliberate de angajator pentru perioada lucrată, care să  ateste vechimea în muncă (necesare pentru stabilirea gradației salariale);
· Certificat de cazier judiciar în original;
· Adeverință medicală care să ateste starea de sănătate corespunzătoare, eliberată de către medicul de familie sau de către unitățile sanitare abilitate, cu cel mult 6 luni anterior derulării concursului;
· Curriculum vitae, model comun european.
Notă: Copiile se prezintă însoțite de documentele originale pentru a fi certificate „conform cu originalul” de către secretarul comisiei.
	
IV. Atribuțiile postului de administrator patrimoniu 
Administrarea și Evidența Fizică a Imobilelor (Clădiri și Terenuri)
· Monitorizează starea fizică a clădirilor din domeniul public și privat al comunei (sediul primăriei, cămin cultural, sală de sport, baze sportive).
· Ține evidența tehnică și faptică a imobilelor (urmărește cărțile tehnice ale construcțiilor, planurile de situație, schițele cadastrale și intabulările).
· Asigură paza, integritatea și securitatea clădirilor, propunând măsuri împotriva degradării, vandalismului sau ocupării abuzive.
· Efectuează inspecții periodice pe teren pentru a verifica modul în care sunt exploatate clădirile și terenurile aflate în proprietatea primăriei.
· Organizează, coordonează și verifică activitățile de asigurare a curățeniei interioare și exterioare.
· Urmărește și coordonează activitățile de întreținere a spațiilor verzi și a curților din împrejurimile clădirilor administrate, prin intermediul personalului din subordine sau al contractelor de servicii.
· Participă la comisiile de inventariere, dar strict pentru identificarea faptică, pe teren, a clădirilor și componentelor acestora (fără a efectua operațiuni de calcul contabil).
· Predă și preia pe bază de proces-verbal clădirile sau spațiile care fac obiectul unor contracte de închiriere, concesiune sau dare în folosință gratuită.


Întreținere, Reparații și Investiții
· Monitorizează starea tehnică a clădirilor primăriei, a anexelor și a altor obiective din subordinea consiliului local.
· Propune lucrări de reparații curente sau capitale și participă la urmărirea derulării contractelor de execuție lucrări.
· Colaborează cu compartimentul de achiziții publice pentru realizarea referatelor de necesitate privind reparațiile sau dotările.
· Asigură exploatarea eficientă a instalațiilor (apă, canal, încălzire, electricitate) și remedierea operativă a defecțiunilor.
Gestiunea Spațiilor și Contractelor de Închiriere / Concesiune
· Gestionează documentația pentru spațiile, terenurile sau bunurile primăriei date în chirii, concesiune sau folosință gratuită.
· Urmărește respectarea clauzelor contractuale și calcularea/încasarea chiriei sau a redevențelor aferente, colaborând cu serviciul financiar-contabil.
Protecția Muncii și PSI (SSM)
· Răspunde de menținerea în legalitate a tuturor imobilelor instituției din punct de vedere al autorizațiilor PSI, urmărind ca exploatarea construcțiilor să se facă exclusiv pe baza documentelor de avizare emise de Inspectoratul pentru Situații de Urgență.”
· Răspunde de respectarea normativelor de securitate și sănătate în muncă (SSM) și a normelor de prevenire și stingere a incendiilor (PSI) pentru bunurile administrate.
· Asigură dotarea spațiilor cu mijloace de intervenție în caz de incendiu (stingătoare) și verificarea termenelor de valabilitate a acestora

V. Calendarul de desfășurare a concursului:
· Data publicării anunţului: 29.09.2026; 
· Perioada de depunere a dosarelor: 30.09.2026 — 13.10.2026 inclusiv, ora 16,00, la sediul instituţiei;

·  Selecţia dosarelor: 15.10.2026, ora 10,00; 
· Afişarea rezultatelor selecţiei dosarelor: 15.10.2026, ora 14,00, la sediul instituţiei și pe pagina de internet a instituției;
·  Depunerea contestațiilor la selecţia dosarelor: 16.10.2026, până la ora 14,00;
·  Soluţionarea contestațiilor la selecția dosarelor şi afişarea rezultatelor: 19.10.2026, ora 14,00; 

· Proba scrisă: 21.10.2026, ora 10,00 la sediul Primăriei Comunei Curtești;
·  Afişarea rezultatelor probei scrise: 21.10.2026, ora 14,00;
·  Depunerea contestațiilor la proba scrisă: 22.10.2026, până la ora 14,00;
·  Soluţionarea contestațiilor la proba scrisă şi afişarea rezultatelor: 23.10.2026, ora 14,00;

·  Proba interviu: 26.10.2026, ora 10,00;
·  Afişarea rezultatelor probei interviu: 26.10.2026, ora 14,00;
·  Depunere contestații privind interviul: 27.10.2026, până la ora 14,00;
·  Soluţionarea contestaţiilor la proba interviu şi afişarea rezultatelor: 28.10.2026, ora 14,00;
 Afişarea rezultatelor finale ale concursului: 29.10.2026, ora 16,00


[bookmark: _Hlk241477451]VI. Tematică și Bibliografie de concurs:
1. O.U.G. nr. 57/2019 privind Codul administrativ, cu modificările și completările ulterioare:
· Tematică: Partea a V-a – Bunurile proprietate publică și privată a statului sau a unităților administrativ-teritoriale (Titlul I și Titlul II).
2. Legea nr. 53 din 2003 Codul muncii, cu modificările și completările ulterioare, Titlul II Contractul individual de muncă, Capitolul II Executarea contractului individual de muncă
· Tematică: Reglementări privind Drepturile și obligațiile salariatului.
3. Legea nr. 319/2006 a securității și sănătății în muncă, cu modificările ulterioare.
· Tematică: Capitolul IV – Obligațiile lucrătorilor.
4. LEGE nr. 307 din 12 iulie 2006 privind apărarea împotriva incendiilor, republicată, cu modificările și completările ulterioare
· Tematică: Capitolul I – Dispoziții generale; Capitolul II – Obligații privind apărarea împotriva incendiilor; Capitolul IV – Dispoziții finale, contravenții și sancțiuni.
5. Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare
· Tematică: Obligații privind gospodărirea, întreținerea și păstrarea în bune condiții
Relații suplimentare se pot obține la sediul Primăriei Comunei Curtești, Compartimentul Resurse Umane, persoană de contact: Crețu Cristina, funcția: Responsabil Resurse Umane, telefon: 0231.517.118 / 0740058245, e-mail: contabilitate@primariacurtesti.ro.

